Ministru kabineta rīkojuma projekta

**„Par nekustamo īpašumu Austrumu ielā 1A, Aizputē, Aizputes novadā, nodošanu Aizputes novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Aizputes novada pašvaldības īpašumā valstij piekrītošo nekustamo īpašumu un valsts nekustamo īpašumu Austrumu ielā 1A, Aizputē, Aizputes novadā, lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomo funkciju īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 42.1 pants, 43.pants un likuma “Par pašvaldībām” 15.panta pirmās daļas 1.punkts.Aizputes novada domes 2020.gada 1.aprīļa vēstule Nr. 2.1.13/NOS-368.Aizputes novada domes 2020.gada 25.marta lēmums Nr.163 “Par nekustamā īpašuma Austrumu ielā 1A, Aizputē, Aizputes novadā, pārņemšanu” (protokols Nr.5, 59.§ ) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizputes novada dome ar 2020.gada 1.aprīļa vēstuli Nr.2.1.13/NOS-368 informējusi Finanšu ministriju par 2020.gada 25.martā pieņemto lēmumu un lūgusi uzsākt procesu par ēku (būvju) īpašuma Austrumu ielā 1A, Aizputē, atzīšanu par bezsaimnieka mantu, pārņemšanu valsts īpašumā un nodošanu Aizputes novada domei.Saskaņā ar 2020.gada 25.marta lēmumu Nr.163 “Par nekustamā īpašuma Austrumu ielā 1A, Aizputē, Aizputes novadā, pārņemšanu” (protokols Nr.5, 59.§) Aizputes novada dome nolēmusi:- ierosināt nodot tai bez atlīdzības par valstij piekritīgo īpašumu atzīstamo ēku (būvju) īpašumu Austrumu ielā 1A, Aizputē, kadastra numurs 6405 506 0170, kas sastāv no būves (kadastra apzīmējums 6405 006 0170 001) un valsts īpašumā esošo zemes gabalu Austrumu ielā 1A, Aizputē, Aizputes novadā, kadastra numurs 6405 006 0170, nodalījuma numurs 100000453316, platība 2333 m2, uz kura atrodas ēku (būvju) īpašums, kas nepieciešami Aizputes novada pašvaldībai likumā “Par pašvaldībām” 15.panta pirmās daļas 1. punktu noteikto autonomo funkciju organizēt iedzīvotājiem komunālos pakalpojumus, siltumapgādi, nodrošināšanai;- lūgt Finanšu ministriju un Valsts ieņēmumu dienestu izvērtēt iespēju pirms īpašuma nodošanas atļaut izmantot ēku Aizputes novada domei, lai veiktu nepieciešamās darbības apkures sezonas uzsākšanai, kā arī rīkoties steidzami, lai būtu iespējams uzsākt 2020./2021.gada apkures sezonu daudzdzīvokļu mājās Austrumu ielā 1 un Ceriņu ielā 29A, Aizputē.Aizputes novada pašvaldības lēmumā norādīts, ka par bezsaimnieka mantu atzīstamais ēku (būvju) īpašums Austrumu ielā 1A, Aizputē, kadastra numurs 6405 506 0170, kas sastāv no būves (kadastra apzīmējums 6405 006 0170 001), ir katlu māja, kas apkurina jeb piegādā siltumu četrām daudzdzīvokļu mājām Austrumu ielā 1 un Ceriņu ielā 29A, Aizputē, katrā adresē atrodas divas daudzdzīvokļu mājas, pavisam kopā 60 dzīvokļiem. Katlu māja atrodas ļoti sliktā tehniskā stāvoklī, ir nepieciešama katla nomaiņa un siltumtrases rekonstrukcija. Daudzdzīvokļu mājām nav apsaimniekotāja, nav uzkrājumu, kas sarežģī pasākumu veikšanu pirms 2020./2021.gada apkures sezonas uzsākšanas. Aizputes pilsētā ir izveidota pašvaldības SIA “Aizputes komunālais uzņēmums”, kas veic siltuma piegādi. SIA rīcībā ir piemērots katls, kuru var uzstādīt katlu mājā Austrumu ielā 1A, Aizputē, lai nodrošinātu apkures sezonas uzsākšanu 2020./2021/gadā. Saskaņā ar pašvaldības lēmumā sniegto informāciju dzīvokļu īpašnieki ir informēti, ka būs nepieciešams vērsties kredītiestādē, lai tiktu nodrošināta, respektīvi, apmaksāta katlu mājas un trases rekonstrukcija. Visi rekonstrukcijas darbi izdarāmi steidzami pēc ēku (būvju) īpašuma pārņemšanas no valsts. Nekustamā īpašuma nodošanas pamatojums ir tā turpmākā izmantošana pašvaldības autonomās funkcijas īstenošanai - iedzīvotājiem nepieciešamo komunālo pakalpojumu nodrošināšanai (ūdensapgāde un kanalizācija, siltumapgāde, sadzīves atkritumu apsaimniekošana, notekūdeņu savākšana, novadīšana un attīrīšana.Atbilstoši Būvniecības likuma 9.pantam būve ekspluatējama atbilstoši tās lietošanas veidam. Nododot būvju nekustamo īpašumu Aizputes novada pašvaldības īpašumā, pašvaldībai īpašums jālieto un jāveic īpašuma pārvaldīšana kā krietnam un rūpīgam saimniekam.Īpašuma tiesības uz valstij piekrītošo **nekustamo īpašumu (nekustamā īpašuma kadastra Nr.6405 506 0170)** – būvi (būves kadastra apzīmējums 6405 006 0170 001) - **Austrumu ielā 1A, Aizputē, Aizputes novadā** (turpmāk arī – būvju nekustamais īpašums), nostiprinātas Kurzemes rajona tiesas Aizputes pilsētas zemesgrāmatas nodalījumā Nr. 100000333658 uz sabiedrības ar ierobežotu atbildību “CERIŅZARS” (reģistrācijas Nr. 42103011975) vārda, lēmuma datums: 15.03.2007.Sabiedrība ar ierobežotu atbildību “CERIŅZARS” ar Latvijas Republikas Uzņēmumu reģistra 2019.gada 26.novembra lēmumu Nr.6-12/141625 izslēgta no komercreģistra, pamatojoties uz Komerclikuma 317.panta otro daļu. Saskaņā ar Komerclikuma 317.panta trešo daļu manta, kas palikusi pēc sabiedrības izslēgšanas no komercreģistra šā panta otrajā daļā noteiktajā kārtībā, pielīdzināma bezmantinieku mantai atbilstoši Civillikuma 417.panta noteikumiem. Atbilstoši Civillikuma 417.pantam manta, kas paliek pēc juridisku personu izbeigšanās, izņemot peļņas sabiedrības, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi.Ievērojot minēto un pamatojoties uz Ministru kabineta 2013.gada 26.novembra noteikumos Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – MK noteikumi Nr.1354) noteikto kārtību, Valsts ieņēmumu dienests būvju nekustamo īpašumu kā valstij piekritīgo mantu ar 2020.gada 6.aprīļa aktu Nr.022348 ir ņēmis valsts uzskaitē. Ar Valsts ieņēmumu dienesta 2020.gada 28.aprīlī apstiprināto Valstij piekritīgā nekustamā īpašuma pieņemšanas nodošanas 23.04.2020. aktu Nr.001926 būvju nekustamais īpašums saskaņā ar MK noteikumu Nr.1354 32.3.apakšpunktu pārņemts valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā. Būvju nekustamā īpašuma apsekošanas laikā 2020.gada 23.aprīlī konstatēts, ka īpašums tiek lietots tuvumā esošo daudzdzīvokļu māju Austrumu ielā 1 un Ceriņu ielā 29A, Aizputē, siltumapgādei.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums (nekustamā īpašuma kadastra Nr.6405 506 0170) sastāv no būves – katlu mājas (būves kadastra apzīmējums 6405 006 0170 001) Austrumu ielā 1A, Aizputē, Aizputes novadā.Būves kopējā platība 258,4 m2, galvenais lietošanas veids: 1251 - rūpnieciskās ražošanas ēkas.Būvju nekustamajam īpašumam zemesgrāmatā un NĪVKIS apgrūtinājumi nav reģistrēti.Saskaņā ar NĪVKIS datiem būvju nekustamā īpašuma kadastrālā vērtība 2020.gada 1.janvārī: 2188 *euro*.Atbilstoši NĪVKIS datiem būve atrodas uz zemes vienības (zemes vienības kadastra apzīmējums 6405 006 0170) Austrumu ielā 1A, Aizputē, Aizputes novadā. Īpašuma tiesības uz **nekustamo īpašumu** (nekustamā īpašuma kadastra Nr.6405 006 0170) – zemes vienību 2333 m2 platībā (zemes vienības kadastra apzīmējums 6405 006 0170) - **Austrumu ielā 1A, Aizputē, Aizputes novadā** (turpmāk arī – zemes nekustamais īpašums), nostiprinātas Kurzemes rajona tiesas Aizputes pilsētas zemesgrāmatas nodalījumā Nr. 100000453316 uz Latvijas valsts vārda Finanšu ministrijas personā, lēmuma datums: 04.02.2009. Zemesgrāmatā zemes nekustamajam īpašumam ierakstītie apgrūtinājumi:- uz zemes vienības atrodas citai personai piederoša ēka, kura ir ierakstīta Aizputes pilsētas zemesgrāmatas nodalījumā Nr.100000333658; - Atzīme - ķīmiskās aizsargjoslas teritorija ap pazemes ūdens ņemšanas vietu “Aizpute”, 2333 m² platībā; - Atzīme - Aizputes pilsētas vēsturiskā centra apbūves regulācijas zona. Atbilstoši NĪVKIS datiem zemes vienības lietošanas mērķis: 1001 – rūpnieciskās ražošanas uzņēmumu apbūve, 0.2333 ha platībā. Zemes vienības platības sadalījums pa lietošanas veidiem: zemes zem ēkām platība, 0.2333 ha platībā. Nekustamajam īpašumam NĪVKIS reģistrēts apgrūtinājums: vides un dabas resursu ķīmiskās aizsargjoslas teritorija ap pazemes ūdens ņemšanas vietu, 0,2333 ha platībā; būvniecības ierobežojumu teritorija, kas noteikta teritorijas attīstības plānošanas dokumentā, 0,2333 ha platībā.Atbilstoši NĪVKIS datiem zemes nekustamā īpašuma lietotājs norādīta SIA “Ceriņzars”. 2019.gada 27.augustā starp VNĪ kā iznomātāju un SIA “Ceriņzars” kā nomnieku tika noslēgts Apbūvēta zemesgabala Austrumu ielā 1A, Aizputē, Aizputes novadā, nomas līgums Nr.IEN/2019/2111. Saskaņā ar nomas līguma noteikumiem zemes nekustamais īpašums nomniekam nodots lietošanā tam piederošā būvju īpašuma, kas ierakstīts Aizputes pilsētas zemesgrāmatas nodalījumā Nr.100000333658, un atrodas uz minētās valsts zemes vienības, uzturēšanai un apsaimniekošanai. Ņemot vērā to, ka nomnieks - SIA “Ceriņzars” izslēgta no komercreģistra, nomas līgums izbeigts 2019.gada 26.novembrī. Ievērojot minēto, to, ka SIA “Ceriņzars” izslēgta no komercreģistra un būvju nekustamais īpašums ar Valsts ieņēmumu dienesta 2020.gada 28.aprīlī apstiprināto Valstij piekritīgā nekustamā īpašuma pieņemšanas nodošanas 23.04.2020. aktu Nr.001926 pārņemts valsts īpašumā Finanšu ministrijas valdījumā un grāmatvedības uzskaitē, Aizputes novada pašvaldībai, veicot darbības būvju nekustamā īpašuma ierakstīšanai zemesgrāmatā uz valsts vārda Finanšu ministrijas personā un uz Aizputes novada pašvaldības vārda, vienlaikus būs jāveic nepieciešamās darbības NĪVKIS ieraksta par zemes nekustamā īpašuma lietotāju – SIA “Ceriņzars” - dzēšanai. Saskaņā ar NĪVKIS datiem zemes nekustamā īpašuma kadastrālā vērtība 2020.gada 1.janvārī: 1283 *euro*. Atbilstoši likuma “Par pašvaldībām” 15.panta pirmās daļas 1.punktam pašvaldības autonomā funkcija ir: organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds.Atbilstoši Atsavināšanas likuma 42.1 panta pirmajai un otrajai daļai valstij piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij piekrītošais nekustamais īpašums tiek ierakstīts zemesgrāmatā uz valsts vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ministru kabineta lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Ievērojot minēto, 2020.gada 23.aprīlī pieņemts VNĪ Īpašumu izvērtēšanas komisijas lēmums (Prot. Nr. IZKP 20/17, 8.1.apakšpunkts) konceptuāli atbalstīt nekustamā īpašuma (kadastra Nr.6405 506 0170) Austrumu ielā 1A, Aizputē, Aizputes novadā, pārņemšanu Finanšu ministrijas valdījumā un VNĪ pārvaldīšanā un tā nodošanu bez atlīdzības Aizputes novada pašvaldības īpašumā pašvaldības autonomās funkcijas - organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds, nodrošināšanai, kopā ar saistīto nekustamo īpašumu (kadastra Nr. 405 006 0170) Austrumu ielā 1A, Aizputē, Aizputes novadā, un divu mēnešu laikā pēc būvju īpašuma pārņemšanas noteiktā kārtībā sagatavot un virzīt izskatīšanai attiecīgu Ministru kabinetā rīkojuma projektu, vienlaikus Ministru kabinetā rīkojuma projektā paredzot pilnvarojumu Aizputes novada pašvaldībai parakstīt nostiprinājuma lūgumu par minētās būves ierakstīšanu zemesgrāmatā uz valsts vārda Finanšu ministrijas personā vienlaikus ar Aizputes novada pašvaldības īpašuma tiesību nostiprināšanu zemesgrāmatā.Vienlaikus, ievērojot Aizputes novada domes 2020.gada 25.marta lēmumā Nr.163 izteikto lūgumu, ar Aizputes novada pašvaldību 2020.gada 22.maijā noslēgts Būvju nekustamā īpašuma, kadastra Nr.6405 506 0170 un zemes vienības, kadastra Nr. 6405 006 0170, Austrumu ielā 1A, Aizputē, Aizputes novadā lietošanas līgums Nr. IEN/2020/1173. Saskaņā ar Līguma noteikumiem Līgums stājas spēkā ar Pušu abpusējas parakstīšanas dienu un ir spēkā līdz brīdim, kad Puses pēc Līguma termiņa notecējuma ir pilnībā izpildījušas Līgumā noteiktās saistības. Līguma termiņš tiek noteikts no 28.04.2020. līdz brīdim, kad tiks pieņemts Ministru kabineta rīkojums par būvju un zemes nekustamo īpašumu nodošanu lietotāja – Aizputes novada pašvaldības īpašumā un uz tā pamata parakstīts minēto nekustamo īpašumu nodošanas un pieņemšanas akts.Ņemot vērā minēto, sagatavotais Ministru kabineta rīkojuma projekts paredz atļaut Finanšu ministrijai nodot bez atlīdzības Aizputes novada pašvaldības īpašumā zemes nekustamo īpašumu un būvju nekustamo īpašumu Austrumu ielā 1A, Aizputē, Aizputes novadā; pilnvarot Aizputes novada pašvaldību nostiprināt zemesgrāmatā valstij piekrītošo būvju nekustamo īpašumu uz valsts vārda Finanšu ministrijas personā, vienlaikus ar īpašuma tiesību nostiprināšanu uz Aizputes novada pašvaldības vārda; norādīt, ka īpašuma tiesības nostiprinātas uz laiku, kamēr Aizputes novada pašvaldība nodrošina šā rīkojuma 1. punktā minēto funkciju īstenošanu; ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.Saskaņā ar Atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Ņemot vērā to, ka komunālo pakalpojumu sniegšana ir uzskatāma par saimniecisko darbību un kompensāciju piešķiršana no publiskajiem resursiem uzņēmumam, kas sniedz minētos pakalpojumus, kvalificējas kā komercdarbības atbalsts, kas parasti tiek sniegts atbilstoši Eiropas Komisijas 2011.gada 20.decembra Lēmuma Nr. 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi nosacījumiem, tad arī konkrētā rīkojuma projekta kontekstā, Aizputes novada pašvaldībai, rīkojoties ar nekustamajiem īpašumiem, proti, nododot tos tālākai izmantošanai komunālo pakalpojumu sniegšanai (piemēram, savai kapitālsabiedrībai), jāievēro iepriekšminētais komercdarbības atbalsta regulējums.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizputes novada pašvaldība, Aizputes pilsētas iedzīvotāji.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.Finansiālā ietekme | Nav precīzi aprēķināms |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekts neskar valsts budžetu. Aizputes novada pašvaldībai radīsies izdevumi, reģistrējot nekustamos īpašumus uz sava vārda un būvju nekustamo īpašumu uz valsts vārda Finanšu ministrijas personā, kā arī ar nekustamo īpašumu uzturēšanu saistītie izdevumi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā Tiesību aktu projekti un Finanšu ministrijas mājas lapā – sadaļā Sabiedrības līdzdalība/Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Aizputes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Rozenberga 67024608

Liga.Rozenberga@vni.lv